شامة الزاز، لي سميتها لحقيقية شامة الحمّومي، خلاقت ف 1953 ف دوار الروف (جماعة سيدي مخفي) توفات نهار 28 شتنبر 2020 ف تاونات، كانت مغنية مغريبية ديال فن لعيطة لجبلية (أعيوع) و الطقطوقة لجبلية. هي من أهم لأصوات لغنائية النسوية ف هاد النوع د لغنا. شامة تعرفات بزاف ب لأعمال ديالها مع قطب الطقطوقة الجبلية محمد لعروسي و بجوج بيهوم ساهمو ف لنتيشار ديال هاد النوع لموسيقي د الشمال د لمغريب ف لبلاد كاملة. شامة واخا تشهرات بقات عايشة ف الجبل و لبادية د تاونات و كان عندها وليد عندو إعاقة جسدية. ف اللخر دحياتها عانات بزاف من مرض لقلب و كان تكلف ب لمداوية ديالها لماليك محمد السادس. توفات ف السبيطار لإقليمي د تاونات نهار 28 شتنبر 2020. وفاة شامة الزاز نجمة العيطة الجبلية أيقونة الفن الجبلي "شامة الزاز" تودعنا إلى دار البقاء